૪૬ વર્ષનો કપિલ દીક્ષિત, ૪૪ વર્ષનો રાજદેવ દીક્ષિત તથા તેના બે પુત્રો ૧૮ વર્ષનો યશવંત દીક્ષિત અને ૨૦ વર્ષનો જિતેન્દ્ર દીક્ષિત આગમાં બળી જતાં મૃત્યુ પામ્યા હતા, જ્યારે આ પરિવારની શૈલજા દીક્ષિત ૮૦ ટકા બળી ગઈ છે. તેને કસ્તુરબા હૉસ્પિટલમાં દાખલ કરવામાં આવી છે, જ્યાં તેની હાલત ગંભીર છે. તેને બચાવવા ગયેલી તેની બે પડોશની મહિલાઓ ૩૮ વર્ષની શોભા નેગી અને ૪૫ વર્ષની સુશીલા વિશ્વકર્મા પણ દાઝી ગઈ હતી. તેમને સુધરાઈની હૉસ્પિટલમાં ઍડ્મિટ કરવામાં આવી છે. ડૉક્ટરના કહેવા મુજબ શૈલા દીક્ષિતની હાલત નાજુક છે. આ બાબતે પોલીસ વધુ તપાસ કરી રહી છે.